Мини 100-м щIигъу еджапIэхэм екIуэлIэжынущ
ФокIадэм и 1-м Къэбэрдей-Балъкъэрым щаублэнущ 2017 — 2018 гъэ еджэгъуэщIэр. ЩIыналъэм щыщ школакIуэрэ студенту мини 100-м щIигъу екIуэлIэжынущ зыхуей хуагъэзэжа, сыт и лъэныкъуэкIи зэпэщ ящIыжа курыт школхэм, еджапIэ нэхъыщхьэхэм.
ЩIэныгъэхэм я махуэм щIыналъэм и IуэхущIапIэ 324-м я бжэхэр хузэIуахынущ сабийхэмрэ ныбжьыщIэхэмрэ. Гъэ еджэгъуэщIэм и пэ къихуэу лэжьа къэпщытакIуэ гупым къита хъыбарым тепщIыхьмэ, республикэм и егъэджэныгъэ IэнатIэр нэсу хуэхьэзырщ еджэгъуэ лъэхъэнэщIэм, зэреджэ тхылърэ пособиекIэ къызэрызэгъэпэщари абы хэту. Къэбэрдей-Балъкъэрым и бюджетым къыхэкIыу а Iуэхугъуэхэм трагъэкIуэдащ сом мелуан 43-рэ мин 356-рэ.
ЯРОСЛАВСКАЯ Маринэ.
